**adidas Originals преоткрива колекцията облекло adicolor през Пролет/Лято 2018**

adidas Originals съживява adicolor, най-емблематичната си колекция облекло. Създадена през 70-те години на миналия век, гамата е мигновено разпознаваем символ на спорта и уличната култура, който се завръща през 2018 г. Преработена за настоящето с увереност, за да почете по игрив начин цвета на новото поколение, което никога не се страхува да забавлява със себе си.

Комбинирайки цветове от миналото с такива от настоящето, четири значими за adidas спортни краски са внимателно подбрани като начална точка за цялостното вдъхновение за мъжката и дамска колекции за Пролет/Лято 2018. Основните цветове, към които сега се фокусира колекцията, са тъмносиньо, зелено, вдъхновено от тревата на голф игрище, аленочервено и слънчево жълто. За първи път те са били показани през 1983 г., когато изцяло белите обувки adicolor са били представени заедно с комплект флумастри и се появиха отново през 2006 г. за колекцията Color Series – колаборация на adidas, съвместно с някои от най-известните в света и високо ценени творци, създали уникални модели, посветени на даден цвят. Вдъхновени от минали колекции, предложенията за Пролет/Лято 2018 играят с тези емблематични нюанси, като създават тонални ансамбли, изграждайки палитра релевантна за настоящето.

adicolor Пролет/Лято 2018 предлага внимателно подбрана селекция от архива на марката, включваща най-вдъхновящите силуети от изминалите десетилетия, отправяйки игриви референции към миналото. Класическите модели са осъвременени, използвайки иновативни материи и прецизни кройки. Стиловете и вкусовете минават отвъд наложените полови бариери – фокусирайки се върху интересни продукти, без да игнорират женствеността, а по-скоро предлагайки по-изискано признание на нейните различни форми. Типичните за марката детайли са освежени, манипулирайки размера на логото, пропорциите и поставянето му на неочаквани места.

За рекламната кампания фотографът Charlie Engman и режисьорът David Lane изграждат непокорен монохроматичен свят на облеклото adicolor, неговите герои, образи и обекти. Заедно те създават забавния и хумористичен тон на кампанията, която подчертава полово неутралния и задвижван от разнообразието подход. Цветът е почитан по начини, които са едновременно познати и изненадващи, в синхрон с игривия дух на колекцията.

adicolor се издига над култури и епохи, за да предефинира себе си във вечен нов контекст. Винаги възприемайки цвета на сериозно, а себе си по-малко сериозно.

Колекцията adicolor ще бъде налична глобално на 18-ти януари в магазините на марката и на [adidas.com/adicolor](C:\\Users\\comms\\Documents\\For Adaptation\\adicolor 10 Jan 2018\\adidas.com\\adicolor).

Георги Манчев

PR Manager – B+RED

Email: [george.manchev@bplusred.com](mailto:george.manchev@bplusred.com)